
บทคัดย่อ
การศึกษาครั้งนี้มีวัตถุประสงค์เพื่อสร้างแบบจำลองทางคณิตศาสตร์ของการตัดสินใจเปิดเผยความเครียดของวัยรุ่นในรูปแบบเกมสองผู้เล่น โดยกำหนดผู้เล่น กลยุทธ์ และผลตอบแทนในรูปของค่าอรรถประโยชน์ (Utility) เพื่อวิเคราะห์การตัดสินใจภายใต้ความไม่แน่นอน โดยใช้แนวคิดอรรถประโยชน์คาดหวัง (Expected Utility) และหาค่าความน่าจะเป็นวิกฤต (p*) และจำแนกโครงสร้างการตัดสินใจของวัยรุ่นออกเป็นกลุ่มเชิงกลยุทธ์ ได้แก่ กลุ่มเปิดเผย กลุ่มลังเล และกลุ่มปกปิด จากผลการวิเคราะห์ทางคณิตศาสตร์โดยใช้กรอบแนวคิดทฤษฎีเกม และอภิปรายความหมายของโครงสร้างดังกล่าว กลุ่มตัวอย่างเป็นนักเรียนระดับมัธยมศึกษาจำนวน 250 คน เก็บข้อมูลด้วยแบบสอบถามมาตราส่วน 5 ระดับ เพื่อประเมินตัวแปรหลัก 4 ตัว ได้แก่ ความไว้วางใจ (T) ผลดีที่คาดว่าจะได้รับ (B) ผลกระทบเชิงลบที่เกิดขึ้นหลังจากเปิดเผย (P) และต้นทุนทางจิตใจ (C) ข้อมูลถูกปรับสเกลให้อยู่ในช่วง 0–1 และคำนวณค่าถ่วงน้ำหนักรายบุคคลเพื่อสร้างค่าอรรถประโยชน์ จากนั้นสร้างเมทริกซ์เพย์ออฟขนาด 2×2 และวิเคราะห์ค่า Expected Utility ของการเปิดเผย ผลการวิเคราะห์สามารถจำแนกผู้ตอบออกเป็น 3 กลุ่มเชิงกลยุทธ์ ได้แก่ กลุ่มเปิดเผย (Expected Utility เป็นบวกและ  p* ≤ 0) กลุ่มลังเล (Expected Utility เป็นบวกเล็กน้อยและ 0 < p* ≤ 1) และกลุ่มปกปิด (Expected Utility ติดลบและ p* > 1) ผลดังกล่าวสะท้อนว่าพฤติกรรมการเปิดเผยหรือปกปิดมิได้เกิดจากอารมณ์ฉับพลัน หากแต่เป็นผลลัพธ์ของระบบการประเมินเชิงเหตุผลภายใต้ความไม่แน่นอน ซึ่งวัยรุ่นทำการชั่งน้ำหนักระหว่างผลประโยชน์ที่คาดว่าจะได้รับกับต้นทุนและความเสี่ยงที่อาจเกิดขึ้น งานวิจัยนี้แสดงให้เห็นศักยภาพของทฤษฎีเกมในการประยุกต์ใช้กับประเด็นด้านสุขภาพจิตในเชิงปริมาณ และเสนอกรอบวิเคราะห์เชิงโครงสร้างที่สามารถนำไปใช้ในการออกแบบสภาพแวดล้อมที่เพิ่มระดับความไว้วางใจ ลดต้นทุนทางอารมณ์ และส่งเสริมการสื่อสารที่ปลอดภัย อันจะเอื้อต่อการเข้าถึงความช่วยเหลือของวัยรุ่นได้อย่างเป็นระบบ
คำสำคัญ: ทฤษฎีเกม, เมทริกซ์เพย์ออฟ, ค่าอรรถประโยชน์, ความเครียดของวัยรุ่น, ค่าความน่าจะเป็นวิกฤต






1. บทนำ
ในช่วงวัยรุ่นเป็นระยะพัฒนาการที่มีการเปลี่ยนแปลงทั้งด้านร่างกาย อารมณ์ สังคม และอัตลักษณ์ ส่งผลให้เกิดความเครียดจากความกดดันทางวิชาการ ความคาดหวังจากครอบครัว ความสัมพันธ์กับเพื่อน และการแข่งขันทางสังคม โดยเฉพาะในบริบทของโรงเรียนประจำที่มีการแข่งขันสูงอย่างโรงเรียนวิทยาศาสตร์      จุฬาภรณราชวิทยาลัย บุรีรัมย์ ซึ่งอาจส่งผลต่อระดับความเครียดและรูปแบบการแสวงหาความช่วยเหลือของนักเรียน แม้ว่าความเครียดจะเป็นประสบการณ์ทั่วไปในวัยรุ่น แต่การตัดสินใจ “เปิดเผย” หรือ “ปกปิด” ความเครียดมิได้เป็นเพียงปฏิกิริยาทางอารมณ์ หากเป็นกระบวนการประเมินเชิงเหตุผลที่เกี่ยวข้องกับความไว้วางใจ (Trust) ผลดีที่คาดว่าจะได้รับ (Benefit) ความเสี่ยงต่อผลกระทบเชิงลบ (Penalty) และต้นทุนทางจิตใจ (Cost) การประยุกต์แนวคิดค่าอรรถประโยชน์ (Utility) และอรรถประโยชน์คาดหวัง (Expected Utility) ทำให้สามารถคำนวณค่าความน่าจะเป็นวิกฤต (p*) ซึ่งสะท้อนระดับความเชื่อมั่นขั้นต่ำที่ทำให้การเปิดเผยมีความคุ้มค่า ดังนั้น โครงงานนี้จึงมีความสำคัญทั้งในเชิงคณิตศาสตร์และสุขภาพจิต โดยแสดงให้เห็นว่าการตัดสินใจของวัยรุ่นภายใต้ความไม่แน่นอนสามารถอธิบายได้ด้วยกรอบทฤษฎีเกมอย่างเป็นระบบ และสามารถนำไปสู่การออกแบบสภาพแวดล้อมที่เอื้อต่อการสื่อสารและการเข้าถึงความช่วยเหลือได้อย่างมีประสิทธิภาพ
2. วัตถุประสงค์
1. เพื่อสร้างแบบจำลองทางคณิตศาสตร์ของการตัดสินใจเปิดเผยความเครียดของวัยรุ่นในรูปแบบเกมสอง  ผู้เล่น โดยกำหนดผู้เล่น กลยุทธ์ และผลตอบแทนในรูปของค่าอรรถประโยชน์ (Utility)
2. เพื่อวิเคราะห์การตัดสินใจภายใต้ความ        ไม่แน่นอน โดยใช้แนวคิดอรรถประโยชน์คาดหวัง (Expected Utility) และหาค่าความน่าจะเป็นวิกฤต (p*) 
3. จำแนกโครงสร้างการตัดสินใจของวัยรุ่นออกเป็นกลุ่มเชิงกลยุทธ์ ได้แก่กลุ่มเปิดเผย กลุ่มลังเล และกลุ่มปกปิด จากผลการวิเคราะห์ทางคณิตศาสตร์โดยใช้กรอบแนวคิดทฤษฎีเกม และอภิปรายความหมายของโครงสร้างดังกล่าว
3. ทฤษฎี และกรอบแนวคิด
1. ทฤษฎีเกม (Game Theory) เป็นสาขาคณิตศาสตร์ที่ศึกษาการตัดสินใจเชิงกลยุทธ์ของผู้เล่นตั้งแต่สองฝ่ายขึ้นไป โดยแต่ละฝ่ายเลือกกลยุทธ์เพื่อเพิ่มผลตอบแทนของตนเองภายใต้ข้อจำกัดและการตัดสินใจของผู้อื่น องค์ประกอบหลักได้แก่ ผู้เล่น กลยุทธ์ และผลตอบแทนหรือค่าอรรถประโยชน์ โครงงานนี้มุ่งเน้นเกมไม่ร่วมมือ ซึ่งผู้เล่นตัดสินใจอย่างอิสระโดยไม่มีข้อตกลงร่วมกัน
2. เมทริกซ์เพย์ออฟ (Payoff Matrix) เป็นตารางที่แสดงผลตอบแทนของผู้เล่นจากการเลือกกลยุทธ์แต่ละคู่ ใช้เป็นเครื่องมือในการวิเคราะห์ผลลัพธ์ กลยุทธ์เด่น และสมดุลของเกมในเชิงคณิตศาสตร์
3. ค่าอรรถประโยชน์คาดหวัง (Expected Utility: EU) คือแนวคิดในการตัดสินใจภายใต้ความ       ไม่แน่นอน โดยคำนวณค่าเฉลี่ยถ่วงน้ำหนักของอรรถประโยชน์ตามความน่าจะเป็นของแต่ละผลลัพธ์ และเลือกทางเลือกที่ให้ค่า EU สูงสุดซึ่งถือว่ามีความคุ้มค่าเชิงเหตุผลมากที่สุด
4. วิธีดำเนินการวิจัย
1. ประชากรคือ นักเรียนระดับมัธยมศึกษาของโรงเรียนวิทยาศาสตร์จุฬาภรณราชวิทยาลัย บุรีรัมย์     กลุ่มตัวอย่างจำนวน 250 คน ได้จากการสุ่มแบบสะดวก (Convenience Sampling) โดยคัดเลือกผู้ที่สมัครใจตอบแบบสอบถาม
2. ใช้แบบสอบถามออนไลน์แบบไม่ระบุตัวตนในรูปแบบมาตราส่วน Likert 5 ระดับ (1–5) เพื่อให้ผู้ตอบสะท้อน “ประสบการณ์สะสม” แทนสถานการณ์เฉพาะหน้า ตัวแปรที่ใช้ในการศึกษา โครงงานกำหนดตัวแปร 4 ตัว เพื่อสะท้อนองค์ประกอบของการประเมินเชิงเหตุผล ได้แก่ Trust (T) ระดับความไว้วางใจต่อคู่สนทนา, Benefit (B) ผลดีที่คาดว่าจะได้รับจากการเปิดเผย, Penalty (P) ผลกระทบเชิงลบที่เกิดขึ้นหลังจากเปิดเผย, Cost (C) ต้นทุนทางจิตใจในการเริ่มต้นเปิดเผย
3. การเตรียมข้อมูลก่อนการวิเคราะห์
   3.1 การปรับสเกลข้อมูล เนื่องจากข้อมูลอยู่ในช่วง 1–5 จึงทำการแปลงให้อยู่ในช่วง 0–1 เพื่อให้เหมาะสมต่อการคำนวณเชิงคณิตศาสตร์ โดยใช้สูตร  
   3.2 การคำนวณค่าน้ำหนักรายบุคคล คำนวณน้ำหนักของแต่ละปัจจัยในระดับบุคคล โดยกำหนดให้

น้ำหนักสะท้อน “โครงสร้างความสำคัญภายใน” ของ     แต่ละคน เช่น บางคนให้น้ำหนักกับความกลัว (P) มากกว่าผลดี (B)
      4. การคำนวณค่าอรรถประโยชน์พื้นฐานของการเปิดเผยเมื่อได้รับการสนับสนุน คำนวณจาก

โดย  คือค่าอรรถประโยชน์ของบุคคลที่ซึ่งสะท้อนผลดีสุทธิจากการเปิดเผย (ผลดีถ่วงน้ำหนักลบด้วยต้นทุนทางจิตใจ) หาก  แสดงว่าผลดีมีน้ำหนักมากกว่าต้นทุน จึงมีแนวโน้มเปิดเผย และ   แสดงว่าต้นทุนสูงกว่าผลดี จึงมีแนวโน้มปกปิด
      5. การสร้างเมทริกซ์เพย์ออฟ
ผู้วิจัยกำหนดโครงสร้างของเกมเป็นเกมแบบ   สองผู้เล่น (Two-Player Game) ภายใต้กรอบทฤษฎีเกมแบบไม่ร่วมมือ (Non-Cooperative Game) โดย
	      คู่สนทนา
วัยรุ่น         
	S
(สนับสนุน)
	N(ตอบสนองเชิงลบ)

	O(เปิดเผย)
	
	 

	H(ปกปิด)
	0
	0


ผู้เล่นที่ 1 คือ วัยรุ่น มีกลยุทธ์คือ O(Open) H (Hide)      ผู้เล่นที่ 2 คือ คู่สนทนา (จากมุมมองของวัยรุ่น) 
มีกลยุทธ์คือ S (Supportive) N (Negative) โดยตารางมีลักษณะดังนี้ 
การกําหนดค่า 0 ในกรณีปกปิด หมายถึง ไม่มีผลดีเพิ่มเติมและไม่มีความเสี่ยงจากการเปิดเผย โดยใช้เป็นค่าฐาน (Baseline) ของการตัดสินใจ
      6. การวิเคราะห์ภายใต้ความไม่แน่นอนด้วยทฤษฎีอรรถประโยชน์คาดหวัง (Expected Utility) และค่าความน่าจะเป็นวิกฤต
เนื่องจากวัยรุ่นไม่สามารถทราบล่วงหน้าได้ว่า   คู่สนทนาจะตอบสนองเชิงสนับสนุนหรือเชิงลบ             การตัดสินใจจึงอยู่ภายใต้เงื่อนไขของความไม่แน่นอน (Uncertainty) งานวิจัยจึงประยุกต์ทฤษฎีอรรถประโยชน์คาดหวัง (Expected Utility Theory) ซึ่งระบุว่าบุคคล   จะเลือกทางเลือกที่ให้ค่าอรรถประโยชน์คาดหวังสูงที่สุด
6.1 การกำหนดความน่าจะเป็น กำหนดให้
6.2 การคำนวณExpected Utilityค่า

 อรรถประโยชน์คาดหวังของการเปิดเผยคือ

สูตรนี้สะท้อนค่าเฉลี่ยถ่วงน้ำหนักของผลลัพธ์ที่เป็นไปได้หาก  การเปิดเผยคุ้มค่า 
และ  การปกปิดคุ้มค่ากว่า
      	6.3 การหาค่าความน่าจะเป็นวิกฤต

โดยคือระดับความเชื่อมั่นขั้นต่ำที่ทำให้การเปิดเผย      มีความคุ้มค่าหาก  แสดงว่าแนวโน้มเปิดเผย     หาก แนวโน้มปกปิด หาก เปิดเผยไม่คุ้มในทุกกรณี หาก เปิดเผยคุ้มค่าเสมอ
5. สรุปผลและอภิปรายผล
5.1. อภิปรายผล
ผู้วิจัยคำนวณค่า Expected Utility (EU) ของการเปิดเผยความเครียดใน 3 บริบท ได้แก่ เพื่อน ครอบครัว และจิตแพทย์ แล้วคัดเลือกตัวแทน 3 รูปแบบตามโครงสร้างผลลัพธ์ที่แตกต่างกันชัดเจน เพื่อสะท้อนความแตกต่างของการประเมินผลดี ความเสี่ยง และต้นทุนทางอารมณ์ภายใต้แบบจำลองเกมเดียวกัน ได้แก่
1. กลุ่มพร้อมเปิดเผย
ตารางที่ 1 เมทริกซ์เพย์ออฟของเกมระหว่างวัยรุ่น และเพื่อน
	                 เพื่อนวัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.438
	0

	H(ปกปิด)
	0
	0


[bookmark: _Hlk223132668]ตารางที่ 2 เมทริกซ์เพย์ออฟของเกมระหว่างวัยรุ่น และครอบครัว

วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.455
	0

	H(ปกปิด)
	0
	0


ตารางที่ 3 เมทริกซ์เพย์ออฟของเกมระหว่างวัยรุ่น และจิตแพทย์
	            ครอบครัว
วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.456
	0

	H(ปกปิด)
	0
	0


ตารางที่ 3 เมทริกซ์เพย์ออฟของเกมระหว่างวัยรุ่น และจิตแพทย์
จากตารางที่ 1-3 พบว่าโครงสร้างเพย์ออฟมีรูปแบบสอดคล้องกันทุกบริบท โดย U(O,S) เป็นบวก U(O,N)=0 และการปกปิด H=0 ทุกกรณี สะท้อนว่าการเปิดเผย       ไม่สร้างความเสียหายสุทธิ แม้ได้รับการตอบสนองเชิงลบ 
ตารางที่ 4 ค่าExpected Utility และค่า p*
	บริบท
	EU(O)
	p
	p*

	เพื่อน
	0.438
	1
	0

	ครอบครัว
	0.455
	1
	0

	จิตแพทย์
	0.446
	1
	0


จากตารางที่ 4 พบว่า EU(O) เป็นบวกทุกบริบท p*=0 หมายความว่าไม่ต้องอาศัยระดับความเชื่อมั่นขั้นต่ำใด ๆ การเปิดเผยก็ยังคุ้มค่า โครงสร้างดังกล่าวสะท้อน      ความมั่นคงทางอารมณ์ ความไว้วางใจต่อผู้อื่นสูง และระดับ loss aversion ต่ำ บุคคลไม่ขยายความเสี่ยงเกินจริง และประเมินสถานการณ์อย่างสมดุลในทุกบริบท
	2. กลุ่มลังเล
ตารางที่ 5 เมทริกซ์เพย์ออฟของเกมระหว่างวัยรุ่น และเพื่อน
	[bookmark: _Hlk223136071]                 เพื่อนวัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.414
	-0.279

	H(ปกปิด)
	0
	0


ตารางที่ 6 เมทริกซ์เพย์ออฟของเกมระหว่างวัยรุ่น และครอบครัว
	              ครอบครัว
วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.379
	-0.307

	H(ปกปิด)
	0
	0


ตารางที่ 7 เมทริกซ์เพย์ออฟของเกมระหว่างวัยรุ่น และจิตแพทย์
	                จิตแพทย์วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	0.400
	-0.293

	H(ปกปิด)
	0
	0


[bookmark: _Hlk223136365]จากตารางที่ 5-7 พบว่าโครงสร้างเพย์ออฟมีรูปแบบสอดคล้องกันทุกบริบท โดย U(O,S) เป็นบวก U(O,N)   เป็นลบ และการปกปิด H=0 ทุกกรณี สะท้อนว่าการเปิดเผยมีความเสี่ยง ไม่ใช่ปลอดภัยเสมอ



ตารางที่ 8 ค่าExpected Utility และค่า p*
	บริบท
	EU(O)
	p
	p*

	เพื่อน
	0.068
	0.5
	0.402

	ครอบครัว
	0.036
	0.5
	0.448

	จิตแพทย์
	0.054
	0.5
	0.423


จากตารางที่ 8 พบว่า EU(O) บวกเพียงเล็กน้อย p* > 0 และใกล้ค่า p หากความเชื่อมั่นลดลงเล็กน้อย การเปิดเผยอาจไม่คุ้มค่า โครงสร้างดังกล่าวสะท้อนภาวะชั่งน้ำหนักระหว่างความต้องการการสนับสนุนกับความกลัวผลลัพธ์เชิงลบ ความเชื่อมั่นต่อผู้อื่นยังเปราะบาง                       และมี loss aversion ระดับปานกลาง การตัดสินใจจึงขึ้นอยู่กับบริบทและระดับความรู้สึกปลอดภัยทางอารมณ์ในขณะนั้น
	3. กลุ่มปกปิดชัดเจน
ตารางที่ 9 เมทริกซ์เพย์ออฟของเกมระหว่างวัยรุ่น และเพื่อน
	                 เพื่อนวัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	-0.136
	-0.375

	H(ปกปิด)
	0
	0


ตารางที่ 10 เมทริกซ์เพย์ออฟของเกมระหว่างวัยรุ่น และครอบครัว
	[bookmark: _Hlk223136286]          ครอบครัว   วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	-0.139
	-0.407

	H(ปกปิด)
	0
	0


 ตารางที่ 11 เมทริกซ์เพย์ออฟของเกมระหว่างวัยรุ่น และจิตแพทย์
	          จิตแพทย์  วัยรุ่น
	S(สนับสนุน)
	N(ตอบสนองเชิงลบ)

	O(เปิดเผย)
	-0.150
	-0.418

	H(ปกปิด)
	0
	0


จากตารางที่ 9-11 พบว่าโครงสร้างเพย์ออฟมีรูปแบบสอดคล้องกันทุกบริบท โดย U(O,S) ติดลบ U(O,N) ติดลบมากกว่า และการปกปิด H=0 ทุกกรณี สะท้อนว่าการเปิดเผยแย่กว่าการปกปิดทุกสถานการณ์
ตารางที่ 12 ค่า Expected Utility และค่า p*
	บริบท
	EU(O)
	p
	p*

	เพื่อน
	-0.255
	0.5
	1.567

	ครอบครัว
	-0.273
	0.5
	1.520

	จิตแพทย์
	-0.351
	0.25
	1.560


จากตารางที่ 12 พบว่า EU(O) ติดลบทุกบริบท p* > 1 (อยู่นอกช่วงความน่าจะเป็นจริง) ไม่มีระดับความเชื่อมั่นใดทำให้การเปิดเผยคุ้มค่า โครงสร้างดังกล่าวสะท้อนการป้องกันตนเองที่เด่นชัด บุคคลประเมินต้นทุนทาง    อารมณ์ของการเปิดเผยสูงกว่าผลดีอย่างต่อเนื่อง มี                 loss aversion สูง และมองการเปิดเผยเป็นความเสี่ยงในทุกบริบท จึงเลือกการปกปิดเป็นทางเลือกที่มั่นคงและปลอดภัยที่สุด
5.2. สรุปผล
 การศึกษาครั้งนี้มีวัตถุประสงค์เพื่อสร้างแบบจำลองทางคณิตศาสตร์ของการตัดสินใจเปิดเผยความเครียดของวัยรุ่น วิเคราะห์การตัดสินใจภายใต้ความไม่แน่นอน และจำแนกโครงสร้างการตัดสินใจออกเป็นกลุ่มเชิงกลยุทธ์ ผลการศึกษาพบว่าสามารถพัฒนาแบบจำลองเกมสองผู้เล่นได้อย่างสมบูรณ์ โดยกำหนด     ผู้เล่น กลยุทธ์ และผลตอบแทนในรูปของค่าอรรถประโยชน์อย่างชัดเจน วัยรุ่นมีทางเลือกคือการเปิดเผยหรือปกปิดความเครียด ขณะที่คู่สนทนาอาจให้  การสนับสนุนหรือการตอบสนองเชิงลบ โครงสร้างดังกล่าวถูกจัดรูปในเมทริกซ์เพย์ออฟ 2×2 ซึ่งช่วยแปลงสถานการณ์ทางอารมณ์ที่ซับซ้อนให้อยู่ในรูปแบบเชิงคณิตศาสตร์ที่สามารถวิเคราะห์ได้อย่างเป็นระบบ
 เมื่อวิเคราะห์ภายใต้กรอบอรรถประโยชน์คาดหวัง (Expected Utility) พบว่าสามารถคำนวณค่า EU และหาค่าความน่าจะเป็นวิกฤต (p*) ได้สำเร็จ ค่า p* ทำหน้าที่เป็นระดับความเชื่อมั่นขั้นต่ำที่ทำให้การเปิดเผยคุ้มค่า    ในเชิงโครงสร้าง ผลลัพธ์นี้แสดงให้เห็นว่า การตัดสินใจของวัยรุ่นมิได้เกิดจากอารมณ์ฉับพลันเพียงอย่างเดียว แต่เป็นกระบวนการประเมินความเป็นไปได้ของผลดีและความเสี่ยงภายใต้ความไม่แน่นอนอย่างมีเหตุผล
นอกจากนี้ การจำแนกโครงสร้างการตัดสินใจออกเป็น 3 กลุ่ม ได้แก่ กลุ่มเปิดเผย กลุ่มลังเล และ    กลุ่มปกปิด แสดงให้เห็นความแตกต่างเชิงระบบในการรับรู้ต้นทุนและผลตอบแทน กลุ่มเปิดเผยมีโครงสร้างที่ผลดีมีอำนาจนำและไม่ต้องอาศัยความเชื่อมั่นขั้นต่ำ กลุ่มลังเล   มีลักษณะขึ้นอยู่กับระดับความเชื่อมั่นและอ่อนไหวต่อบริบท ขณะที่กลุ่มปกปิดมีโครงสร้างแบบป้องกันตนเอง ซึ่งต้นทุนทางอารมณ์ถูกประเมินว่าสูงกว่าผลดีอย่างต่อเนื่อง
ในเชิงอภิปราย จึงสนับสนุนแนวคิดว่าพฤติกรรมการเปิดเผยหรือปกปิดไม่ควรถูกตีความเชิงคุณค่า แต่ควรเข้าใจในฐานะผลลัพธ์ของโครงสร้างการประเมินต้นทุน–ผลตอบแทนที่แตกต่างกันในแต่ละบุคคล แบบจำลองทฤษฎีเกมที่พัฒนาขึ้นช่วยเปิดมุมมองใหม่ในการอธิบายพฤติกรรมด้านสุขภาพจิต โดยเชื่อมโยงมิติทางคณิตศาสตร์กับมิติทางจิตวิทยาเข้าด้วยกันอย่างเป็นระบบ
กิตติกรรมประกาศ
โครงงานคณิตศาสตร์เรื่องการประยุกต์ใช้ทฤษฎีเกมและเมทริกซ์เพย์ออฟเพื่อวิเคราะห์การตัดสินใจเปิดเผยความเครียดของวัยรุ่น สำเร็จลุล่วงได้ด้วยความอนุเคราะห์จากนางสาวศศิวลัย บุลาลม และนายชินวัตร เหลืองรัตนวิมล ครูที่ปรึกษา ที่ให้คำแนะนำทางวิชาการและข้อเสนอแนะอย่างใกล้ชิดตลอดกระบวนการดำเนินงานขอขอบพระคุณผู้อำนวยการ คณะครู และบุคลากรโรงเรียนวิทยาศาสตร์จุฬาภรณราชวิทยาลัย บุรีรัมย์ ที่ให้การสนับสนุน รวมถึงนักเรียนที่ให้ความร่วมมือในการตอบแบบสอบถาม อันเป็นข้อมูลสำคัญของการศึกษา ผู้วิจัยหวังว่าโครงงานฉบับนี้จะเป็นประโยชน์ต่อการพัฒนาความเข้าใจด้านสุขภาพจิตในบริบทโรงเรียน และขอน้อมรับข้อบกพร่องเพื่อปรับปรุงในโอกาสต่อไป
ข้อเสนอแนะ
ควรขยายการศึกษาไปยังบริบทหรือช่วงวัยที่แตกต่างกัน เพื่อเปรียบเทียบโครงสร้างการตัดสินใจระหว่างกลุ่ม และตรวจสอบความสอดคล้องของแบบจำลองในสภาพแวดล้อมที่หลากหลาย

